Colegiul Medicilor din Romania

DECIZIE Nr. 1

din 23 ianuarie 2009

privind eliberarea certificatului de membru al Colegiului Medicilor din Romania
Publicata in: Monitorul Oficial Nr. 69 din 5 februarie 2009

    In temeiul art. 379, 384, 406 si 408 din Legea nr. 95/2006 privind reforma in domeniul sanatatii, cu modificarile si completarile ulterioare, precum si al art. 6 din Ordonanta Guvernului nr. 12/2008 privind organizarea si finantarea rezidentiatului, aprobata cu modificari si completari prin Legea nr. 179/2008,

    Consiliul national al Colegiului Medicilor din Romania decide:

    Cap. I
    Exercitarea profesiei cu caracter permanent

    Art. 1 - Au dreptul de a exercita, in conditiile legii, profesia de medic pe teritoriul Romaniei persoanele posesoare ale unui titlu oficial de calificare in medicina si care au calitatea de:

    a) cetateni ai statului roman;

    b) cetateni ai unui stat membru al Uniunii Europene, ai unui stat apartinand Spatiului Economic European sau ai Confederatiei Elvetiene;

    c) sotul unui cetatean roman, precum si descendentii si ascendentii in linie directa, aflati in intretinerea unui cetatean roman, indiferent de cetatenia acestora;

    d) membrii de familie ai unui cetatean al unuia dintre statele prevazute la lit. b), asa cum sunt definiti la art. 2 alin. (1) pct. 3 din Ordonanta de urgenta a Guvernului nr. 102/2005 privind libera circulatie pe teritoriul Romaniei a cetatenilor statelor membre ale Uniunii Europene si Spatiului Economic European, aprobata cu modificari si completari prin Legea nr. 260/2005, cu modificarile si completarile ulterioare;

    e) cetatenii statelor terte beneficiari ai statutului de rezident permanent in Romania;

    f) beneficiari ai statutului de rezident pe termen lung acordat de unul dintre statele prevazute la lit. b).

    Art. 2 - (1) Profesia de medic se exercita cu caracter permanent pe teritoriul Romaniei de catre persoanele prevazute la art. 1, in baza certificatului de membru al Colegiului Medicilor din Romania.

    (2) Modelul certificatului de membru al Colegiului Medicilor din Romania este prevazut in anexa nr. 1, care face parte integranta din prezenta decizie.

    Art. 3 - (1) Certificatul de membru al Colegiului Medicilor din Romania se acorda persoanelor prevazute la art. 1 si care, facand cerere expresa in acest sens, indeplinesc urmatoarele conditii:

    a) detin un titlu oficial de calificare in medicina, in sensul art. 371 alin. (3) din Legea nr. 95/2006 privind reforma in domeniul sanatatii, cu modificarile si completarile ulterioare;

    b) nu se gasesc in vreunul dintre cazurile de nedemnitate sau de incompatibilitate prevazute de lege;

    c) sunt apte din punct de vedere medical pentru exercitarea profesiei de medic;

    d) nu au intrerupt exercitarea profesiei pe o perioada mai mare de 5 ani sau au obtinut diploma de licenta in ultimii 5 ani;

    e) au depus juramantul profesional;

    f) au achitat taxa de inscriere in Colegiul Medicilor din Romania.

    (2) In cazul in care medicul a intrerupt exercitarea profesiei de medic mai mult de 5 ani, acordarea certificatului de membru al Colegiului Medicilor din Romania sau reluarea activitatii medicale se va face numai dupa atestarea competentei profesionale conform legii.

    Art. 4 - (1) In vederea obtinerii certificatului de membru al Colegiului Medicilor din Romania, persoanele care indeplinesc conditiile legale vor depune la colegiul teritorial al Colegiului Medicilor din Romania in a carui raza isi au, dupa caz, domiciliul, resedinta sau locul de munca urmatoarele documente:

    a) cererea de inscriere;

    b) originalul si copia documentului de identitate;

    c) titlul oficial de calificare in profesia de medic sau, dupa caz, documentul care atesta recunoasterea titlului;

    d) dovada exercitarii profesiei de medic in ultimii 5 ani, respectiv adeverinta de la locul de munca, daca este cazul, sau dovada atestarii competentei profesionale;

    e) cazierul judiciar sau certificatul de probitate profesionala eliberat de statul membru de origine sau de provenienta, insotit de traducerea legalizata;

    f) certificatul de sanatate care sa ateste starea de sanatate corespunzatoare exercitarii profesiei de medic. Certificatul de sanatate va fi vizat inclusiv de medicul psihiatru. Pentru certificatele emise in spatiul european se va anexa o traducere legalizata;

    g) declaratia pe propria raspundere privind inexistenta unei situatii de incompatibilitate;

    h) copia certificatului de casatorie, daca este cazul;

    i) chitanta privind achitarea taxei de inscriere.

    (2) Dispozitiile alin. (1) se vor aplica si medicilor rezidenti.

    Art. 5 - (1) Autorizatiile de libera practica emise pana la data intrarii in vigoare a Legii nr. 95/2006, cu modificarile si completarile ulterioare, de Ministerul Sanatatii in temeiul Legii nr. 306/2004 privind exercitarea profesiei de medic, precum si organizarea si functionarea Colegiului Medicilor din Romania, cu modificarile si completarile ulterioare, pana la preschimbare, se echivaleaza cu certificatul de membru emis in conditiile Legii nr. 95/2006, cu modificarile si completarile ulterioare.

    (2) Pana la data de 1 aprilie 2009 titularii autorizatiilor prevazute la alin. (1), precum si ai certificatelor de membru al Colegiului Medicilor din Romania, emise in temeiul Legii nr. 306/2004, cu modificarile si completarile ulterioare, sunt obligati sa le preschimbe cu noul certificat de membru al Colegiului Medicilor din Romania.

    (3) Raman valabile certificatele de membru al Colegiului Medicilor din Romania emise conform Deciziei Consiliului national al Colegiului Medicilor din Romania nr. 8/2006 privind punerea in aplicare a unor dispozitii legale, cu modificarile ulterioare.

    Art. 6 - (1) Certificatele de membru al Colegiului Medicilor din Romania vor fi emise si eliberate de colegiile teritoriale ale Colegiului Medicilor din Romania, conform modelului prevazut in anexa nr. 1.

    (2) Pentru medicii rezidenti care obtin certificatul de membru al Colegiului Medicilor din Romania, la rubrica "specialitate" se vor inscrie calitatea de rezident a titularului si specialitatea in care urmeaza rezidentiatul.

    Art. 7 - La primirea certificatului de membru al Colegiului Medicilor din Romania, titularul va semna intr-un registru tinut de colegiile teritoriale ale Colegiului Medicilor din Romania, care va contine urmatoarele rubrici:

    a) numele si prenumele titularului certificatului;

    b) facultatea si anul absolvirii;

    c) codul numeric personal;

    d) seria si numarul certificatului;

    e) data depunerii juramantului profesional;

    f) data eliberarii;

    g) semnatura titularului.

    Cap. II
    Exercitarea profesiei de medic cu caracter temporar sau ocazional

    Art. 8 - Absolventii facultatilor de medicina promotiile ulterioare anului 2005, care nu au fost confirmati in rezidentiat, au dreptul de a exercita activitate medicala in limitele si in conditiile prevazute de lege, in baza unui certificat de membru al Colegiului Medicilor din Romania, conform anexei nr. 2, care face parte integranta din prezenta decizie, eliberat in baza urmatoarelor documente:

    a) cererea de inscriere;

    b) documentul de identitate si o copie;

    c) titlul oficial de calificare in profesia de medic;

    d) contractul de munca incheiat pe o durata de maximum 3 ani cu o unitate sanitara publica ori cu un cabinet de medicina de familie;

    e) decizia conducerii unitatii medicale prin care se nominalizeaza medicul sub supravegherea si responsabilitatea caruia se va desfasura activitatea medicala;

    f) cazierul judiciar;

    g) certificat de sanatate care sa ateste starea de sanatate corespunzatoare exercitarii profesiei de medic. Certificatul medical va fi vizat inclusiv de medicul psihiatru;

    h) declaratia pe propria raspundere privind inexistenta unei situatii de incompatibilitate;

    i) copia certificatului de casatorie, daca este cazul;

    j) chitanta privind achitarea taxei de inscriere.

    Art. 9 - (1) In caz de prestare temporara sau ocazionala de servicii pe teritoriul Romaniei, medicii cetateni ai unui stat membru al Uniunii Europene, ai unui stat apartinand Spatiului Economic European sau ai Confederatiei Elvetiene, stabiliti in unul dintre aceste state, sunt exceptati de la obligativitatea inscrierii in Colegiul Medicilor din Romania.

    (2) Exercitarea profesiei de medic conform dispozitiilor prevazute la alin. (1) se aproba de Ministerul Sanatatii, in baza avizului eliberat de Colegiul Medicilor din Romania, conform anexei nr. 3, care face parte integranta din prezenta decizie.

    Art. 10 - (1) Avizul prevazut la art. 9 alin. (2) se elibereaza de Colegiul Medicilor din Romania, in baza urmatoarelor documente, comunicate de Ministerul Sanatatii:

    a) o declaratie prealabila scrisa, in care se precizeaza durata de prestare, natura, respectiv temporara sau ocazionala, locul de desfasurare a acestor activitati, precum si domeniul de asigurare sau alte mijloace de protectie personala ori colectiva privind responsabilitatea profesionala de care solicitantul beneficiaza in statul membru de stabilire;

    b) copia documentului de cetatenie;

    c) o dovada prin care autoritatile competente ale statului membru de stabilire atesta ca la data eliberarii acestui document posesorul este stabilit legal pe teritoriul sau in vederea exercitarii activitatilor de medic si nu i-a fost interzisa exercitarea acestora nici chiar cu titlu temporar;

    d) diplomele, certificatele sau alte titluri de medic prevazute de lege ori de normele Uniunii Europene pentru prestarea activitatilor in cauza.

    (2) Avizul prevazut la art. 9 alin. (2) se emite in termen de maximum 14 zile de la data comunicarii de catre Ministerul Sanatatii a documentelor prevazute la alin. (1). Avizul se emite in doua exemplare, unul pentru Ministerul Sanatatii si unul pentru colegiile teritoriale ale Colegiului Medicilor din Romania, in vederea inregistrarii medicului respectiv.

    Art. 11 - Avizul prevazut la art. 10 se elibereaza pe o durata maxima de un an calendaristic, exclusiv pentru anul calendaristic in care a fost solicitat.

    Art. 12 - (1) Persoanele care nu se incadreaza in conditiile art. 1, dar care au dreptul de a practica profesia de medic in statul de origine, pot exercita profesia de medic pe teritoriul Romaniei numai cu caracter ocazional, in baza aprobarii Ministerului Sanatatii si a avizului special emis de Colegiul Medicilor din Romania, conform modelului prevazut in anexa nr. 4, care face parte integranta din prezenta decizie.

    (2) Persoanele prevazute la alin. (1) vor exercita activitatea medicala exclusiv in cadrul unei unitati medicale sau de invatamant medical in scop demonstrativ didactic si numai in perioada expres aprobata.

    Art. 13 - Avizul prevazut la art. 12 alin. (1) se elibereaza in baza urmatoarelor documente:

    1. cerere de inregistrare si emitere a avizului special;

    2. copia documentului de cetatenie;

    3. o declaratie prealabila scrisa, in care se precizeaza durata de prestare, natura activitatii medicale, locul de desfasurare a activitatilor, precum si domeniul de asigurare sau alte mijloace de protectie personala ori colectiva privind responsabilitatea profesionala de care solicitantul beneficiaza;

    4. titlul oficial de calificare in profesia de medic;

    5. atestatul emis de autoritatea competenta a statului de origine, potrivit caruia persoana respectiva are dreptul de a profesa activitate medicala in statul respectiv;

    6. invitatia unei unitati medicale romanesti sau, dupa caz, a unei autoritati publice ori a unei institutii de invatamant medical;

    7. decizia conducerii unitatii medicale prin care se nominalizeaza medicul sub supravegherea si responsabilitatea caruia se va desfasura activitatea medicala pentru care se solicita avizul;

    8. chitanta privind achitarea taxei de inregistrare.

    Art. 14 - Au de drept calitatea de membru al Colegiului Medicilor din Romania toti medicii inscrisi pana la data intrarii in vigoare a Legii nr. 95/2006, cu modificarile si completarile ulterioare.

    Art. 15 - Certificatele de membru al Colegiului Medicilor din Romania prevazute la art. 2 si 8 vor fi emise si eliberate de colegiile teritoriale ale Colegiului Medicilor din Romania.

    Art. 16 - (1) In caz de pierdere, furt sau deteriorare a certificatului de membru al Colegiului Medicilor din Romania se elibereaza duplicat.

    (2) Taxa pentru eliberarea duplicatului se stabileste de consiliul colegiului teritorial al Colegiului Medicilor din Romania.

    Art. 17 - Prezenta decizie se publica in Monitorul Oficial al Romaniei, Partea I.

Presedintele Colegiului Medicilor din Romania,

Vasile Astarastoaie
    Anexa Nr. 1*)
    *) Anexa nr. 1 este reprodusa in facsimil.

³                      COLEGIUL MEDICILOR DIN ROMÂNIA                      ³

³                       COLEGIUL MEDICILOR _________                       ³

³                                                                          ³

³                           ÀÄÄÄÄÄÄÄÄÄÄÄÄÄÄÄÄÄÙ                            ³
³  Nota: Certificatul de membru se avizeaza anual pe baza asigurarii de    ³

    Anexa Nr. 2*)
    *) Anexa nr. 2 este reprodusa in facsimil.

    Anexa Nr. 3
    COLEGIUL MEDICILOR DIN ROMÂNIA

AVIZ

pentru activitatea temporara pe teritoriul Romaniei pentru medicii din Uniunea Europeana, Spatiul Economic European si Confederatia Elvetiana

COLEGIUL MEDICILOR AVIZEAZĂ

    Pe dl/dna dr. ............................................, cetatean ..........................., posesor/posesoare al/a pasaportului seria .... nr. ..................., CI seria ..... nr. ...................., absolvent/absolventa al/a Facultatii de Medicina ............................... cu diploma de absolvire seria .... nr. .............., promotia ................., specialist .........................., atestat studii complementare ....................., sa practice temporar servicii medicale pe teritoriul Romaniei, in conformitate cu prevederile art. 370 din Legea nr. 95/2006 privind reforma in domeniul sanatatii, cu modificarile si completarile ulterioare.

    Avizul este valabil exclusiv pentru anul calendaristic pentru care a fost solicitat.

    Activitatea medicala are caracter temporar si va fi exercitata in limitele competentelor certificate.

    Responsabilitatea pentru activitatea desfasurata revine medicului in cauza, in limitele competentelor profesionale, fiind exclusa cercetarea pe subiecti umani.

    Avizul se comunica Ministerului Sanatatii si colegiului teritorial al Colegiului Medicilor din Romania unde urmeaza sa isi desfasoare activitatea.

Secretar general,

Coordonatorul Departamentului acreditari avizari

    Anexa Nr. 4
    COLEGIUL MEDICILOR DIN ROMÂNIA

AVIZ

pentru exercitarea activitatii medicale cu caracter ocazional pe teritoriul Romaniei pentru medicii care nu apartin Uniunii Europene, Spatiului Economic European si Confederatiei Elvetiene

COLEGIUL MEDICILOR AVIZEAZĂ

    Pe dl/dna dr. ........................................, cetatean ........................., posesor/posesoare al/a pasaportului seria .... nr. ..................., CI seria ..... nr. ...................., absolvent/absolventa al/a Facultatii de Medicina .......................... cu diploma de absolvire seria ........ nr. ....................., promotia ......................, specialist ............................................, atestat studii complementare .............................................., sa practice ocazional servicii medicale pe teritoriul Romaniei, in conformitate cu prevederile Legii nr. 95/2006 privind reforma in domeniul sanatatii, cu modificarile si completarile ulterioare .

    Avizul este valabil exclusiv pentru perioada ....................................................................... .

    Activitatea medicala are caracter ocazional, va fi exercitata in unitatea medicala ................... si va avea caracter didactic, de instruire a personalului medical romanesc, de informare sau schimb de experienta.

    Responsabilitatea pentru activitatea desfasurata revine medicului in cauza si conducatorului unitatii medicale in care isi desfasoara activitatea, in limitele competentelor profesionale, fiind exclusa cercetarea pe subiecti umani.

    Avizul se comunica Ministerului Sanatatii si colegiului teritorial al Colegiului Medicilor din Romania unde urmeaza sa isi desfasoare activitatea.

Secretar general,

Coordonatorul Departamentului acreditari avizari

_____________
